ปวดท้องตรงกลางเหนือสะดือ เคยเป็นแบบนี้มา4-5จะปวดประมาณตี3ทำให้นอนไม่หลับจนถึงเช้า เคยปวดมากจนต้องไปรพ.กลางดึกหลังจากนั้นเวลาที่เป็นอีกก็จะกินยาที่ได้มาจากรพ.แต่ก็ไม่ค่อยหายปวด สังเกตเห็นว่าทุกครั้งที่ปวดท้องจะซื้อเนื้อหมูจากตลาดนัดที่ร้านเดิมมาทำอาหารเย็นทาน ไม่ทราบว่าเป็นเพราะอะไรและควรทานยาอะไรขอคำแนะนำด้วยค่ะ ขอบค่ะ
สวัสดีค่ะ @ จากที่เล่ามาน่าจะเป็นอาการของกระเพาะอาหารอักเสบนะคะ เนื่องจากมีอาการปวดตรงกลางเหนือสะดือ ซึ่งอาจไม่ได้เกี่ยวกับเนื้อหมูที่รับประทาน @โรคนี้สามารถเกิดได้จากหลายสาเหตุ เช่น การรับประทานยาแก้ปวด, ความเครียด, การรับประทานอาหารรสจัด, การดื่มแอลกอฮอล์หรือคาเฟอีนปริมาณมาก, การติดเชื้อเฮลิโคแบคเตอร์ ไดโลไร เป็นต้น @โดยทั่วไปการรักษานอกจากใช้ยาลดกรด หรือยายับยั้งการหลั่งกรดในกระเพาะอาหารแล้ว หากมีสาเหตุตามข้างต้น ควรมีการปรับเปลี่ยนหรือกำจัดสาเหตุนั้นๆด้วยค่ะ @ส่วนการปรับพฤติกรรมที่ช่วยให้โรคกระเพาะอาหารอักเสบดีขึ้น ได้แก่ การรับประทานอาหารตรงเวลา รับประทานอาหารที่รสไม่จัด หลีกเลี่ยงชากาแฟและแอลกอฮอล์ ดื่มน้ำเปล่าและออกกำลังกายเพิ่มขึ้นค่ะ @หากปรับเปลี่ยนพฤติกรรมแล้วไม่ดีขึ้น แนะนำให้พบแพทย์เพื่อรับการรักษาอย่างเหมาะสมต่อไปค่ะ